Bi ha toponimos etimolochicament relacionaus con Pedrola en atras zonas d'Espanya. Como macrotoponimo tenemos un Piédrola en Campezo (Alava), atro Piédrola en Alcázar de San Juan (Ciudad Real), tamién un Pétrola en Albacet; como microtoponimo bi ha un Piétrola en a Val d'Aragüés, por lo que Pedrola podría venir de PETRULA, con o diminutivo -ula, sin poder explicar-se l'ausencia de diftongo, de no estar por lo cambeo d'accentuación ta la o que haiga influito en que desapareixés.